《水仙花限冰字》
清代·熊学鹏

淩波仙子世同称，琼岛芳姿未敢凭。香与春风相应接，神将秋水共清澄。

玻璃案上金千点，玳瑁筵前玉几层。不许纤埃侵皓素，檀心夜月一壶冰。

作者简介：（?—1779）江西南昌人，字云亭。雍正八年进士，授兵部主事。乾隆间历任太常寺卿、顺天府尹、内阁学士、浙江巡抚、广西巡抚、广东巡抚。以事革职。